
Esselamu alejkum, poštovani brate.


Je li tačno to da žena nakon poroda bude potpuno očišćena od grijeha. Čula sam to na nekom predavavanju danas. Predavač nije iznio dokaz za to. Allah vam dao svako dobro.


* 
* 
* 
* 
* 
* 
* 

 

PORODOM SE ŽENI PRAŠTAJU SVI GRIJESI?!
======================================

 

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Ne postoji šerijatski tekst iz Kur'ana ili vjerodostojnog sunneta koji potvrđuje da žena (zbog poroda) nakon poroda biva očišćena od svih grijeha. Nije mi poznato da je to neko od uleme rekao. O vjeri ne treba pričati bez znanja.


Potvrđeno je u vjerodostojnim hadisima da mu'mina ne zadesi nikakav bol a da mu se time ne brišu grijesi, ali to ne može biti argument da se ženi zbog porođajnih bolova brišu baš svi grijesi. Za tako nešto mora postojati poseban šerijatski tekst koji to potvrđuje kao što imamo *[hadis](https://pitajucene.com/search/Hadis/questions/ "Pretraži pitanja o hadisima")* u kome je došlo da se sa primljenim hadždžom osoba vraća kući čista od grijeha.


Ve billahi tevfik.


Na pitanje odgovorio dr. Zijad Ljakić – zijad-ljakic.com


